1984

Godina 1984 bila je prijestupna godina koja počinje u nedjelju (link pokazuje kalendar).


Događaji

Januar/Siječanj 

 Od kraja prošle godine, u prodaji su "Računari u vašoj kući", specijalno izdanje časopisa "Galaksija", sa uputstvom za samogradnju istoimenog računara.
 1. 1. -  postaje nezavisna država.
 2. 1. - RTL Television počinje emitovanje u Luksemburgu, sjedište u Kelnu od 1988. (RTL Televizija u Hrvatskoj od 2004). 
 3. 1. - Američki letač Bobby Goodman oslobođen iz sirijskog zarobljeništva, uz posredovanje Jesseja Jacksona.
 5. 1. - Američki programer Richard Stallman započeo je razvoj projekta GNU.
 6. 1. - Tuniski predsednik Habib Bourguiba objavljuje na televiziji da hleb neće poskupeti - u neredima prethodnih dana poginulo je preko 100 ljudi.
  6. 1.? - Vučko, rad slikara Jožeta Trobeca, izabran za maskotu ZOI u Sarajevu.
 10. 1. - SAD i Sveta stolica obnovili diplomatske odnose prekinute 1867.
 12. 1. - U New York Times-u objavljen članak "Droge zatupljuju Zlatnu omladinu u Jugoslaviji" (tj. decu funkcionera), takođe i o problemu nezaposlenosti, nestašica i pitanja otići ili ostati.
 januar - U okviru američkog Departmana obrane osnovana Organizacija Strategijske obrambene inicijative.
 januar - Knjiga "Tajanstveni svet masona" Mihaila Popovskog - Jevreji se žale da su u njoj korišćeni izvodi iz Protokola sionskih mudraca
 16. 1. - Konferencija balkanskih zemalja u Grčkoj (Turska uslovila učešće stavljanjem pitanja zabrane nuklearnog oružja na Balkanu u drugi plan).
 17. 1. - U Stokholmu počinje Konferencija o razoružanju u Evropi (do 1986).
 17. 1. - Otvoren prošireni sarajevski aerodrom.
 23. 1. - Prikazana TV drama "Karađorđeva smrt".

 24. 1. - Steve Jobs predstavio prvi Apple Macintosh - prvi komercijalno uspešan računar sa mišom i grafičkim interfejsom. Čuvena reklama 1984 emitovana je dva dana ranije, tokom Super Bowl-a.
 25. 1. - Gradonačelnik Sarajeva Uglješa Uzelac otvorio Olimpijsko selo (Mojmilo), takođe otvoren i pres centar u Skenderiji.
 29. 1. - Olimpijski plamen prevezen iz Grčke u Dubrovnik, podeljen u dve baklje koje obilaze 90 gradova Jugoslavije.
 30. 1. - "Pozitivna geografija", prvi album Bajage i instruktora.
 januar - Tropska oluja Domoina izaziva 100-godišnje poplave na Madagaskaru i jugu Afrike, 242 mrtvih.

Februar/Veljača 

 1. 2. - Predsednik Predsedništva Mika Špiljak stigao u posetu SAD (Vašington i Los Anđeles).
 2. 2. - Liv Ullmann otvorila ispred UNESCO-a Međunarodnu izložbu dečije umetnosti u Sarajevu.
 3. 2. - Rođena prva beba nakon transfera embriona.
 6. 2. - Američki departman pravde traži da se vrati na snagu nalog za izručenje Andrije Artukovića iz 1952.
 7. 2. - Astronaut Bruce McCandless II je prvi koji se kreće svemirom bez "pupčane vrpce" sa brodom (→ Manned Maneuvering Unit).
 7 - 22. 2. - Prvi "Rat gradova" u Iračko-iranskom sukobu, irački avioni napadaju 11 iranskih gradova, a ovi uzvraćaju na Irak.
 8. 2. - Američki USS New Jersey ispalio 288 granata od 16 inča na položaje Druza i Sirijaca u Dolini Beka.

 8 - 19. 2. - Zimske olimpijske igre 1984. u Sarajevu. Jure Franko osvojio srebrnu medalju, prvu ikad za Jugoslaviju na zimskim igrama. Igre su ocenjene najboljim dotad. Potrošeno 130 miliona dolara (80% Sarajevo i SR BiH, 15% ostale republike, 5% federacija) ili 160 miliona. Veliko učešće vojske. Posetioci zapanjeni gostoprimstvom Sarajlija, mada grad izgleda sivo.
 8 - 11. 2. - Velike mećave u Jugoslaviji - poremećaj rasporeda na olimpijadi, preko 10.000 ljudi moralo biti spaseno iz nanosa od 5 metara blizu Beograda .
 10. 2. - Masakr u Wagalli: kenijske snage ubile nekoliko stotina ili čak hiljada etničkih Somalaca na severoistoku zemlje.
 13. 2. - Oboljeli Konstantin Černjenko naslijedio preminulog Jurija Andropova na mjestu generalnog sekretara KPSS, umire u martu 1985.
 14. 2. - Britanski plesački par Torville i Dean na sarajevskoj Olimpijadi osvaja savršenih 12 ocjena 6.0 te zlatnu medalju za izvedbu Ravelovog Bolera.
 14. 2. - Objavljeno da je jedan restoran u Sarajevu zatvoren jer je Kirku Douglasu i društvu naplatio desetostruko (54.000 din. tj. 440$). Ali turisti nalaze u "Magrosu" skijašku opremu i kristal za tri puta nižu cenu nego kod kuće.
 14. 2. - Projekt Spinelli: Evropski parlament usvojio Nacrt ugovora o ustanovljenju Evropske unije. (→ fr)
 14. 2. - 19. 3. - Iračko-iranski rat: počinja Močvarna bitka. Operacija Kheibar, Iranci otvaraju front u močvarama Hawizeh na jugu, prema naftonosnom ostrvu Madžnun. Iračani u ovo vreme počinju ekstenzivnu upotrebu hemijskog oružja.
 15. 2. - Operacija Zora 5, dosada najveća iranska ofanziva, pokušavaju podeliti iračke snage kod Basre.
 16. 2. - Angolski građanski rat, Južnoafrički granični rat: postignut Sporazum iz Lusake o faznom povlačenju južnoafričkih snaga iz Angole ali do sledeće godine propao.
 18. 2. - Gvatemalski građanski rat: kidnapovan student i sindikalista Edgar Fernando Garcia, njegova supruga će organizovati pokret rođaka nestalih.
 18. 2. - Potpisan konkordat između Italije i Svete stolice kojim su revidirani lateranski ugovori iz 1929: katolicizam više nije zvanična vera, Rim više nema naslov "Sveti grad".
 22 - 24. 2. - Operacija Zora 6: Iranci pokušali preseći put Bagdad-Basra.
 26. 2. - Libanski građanski rat: američki marinci napuštaju Bejrut, u ovo vreme odlazi i ostatak internacionalnih snaga, a kontrolu nad zapadnim Bejrutom preuzima šiitski pokret Amal i druska Progresivna socijalistička partija.
 27. 2. - Irački avion gađao naftni terminal na iranskom ostrvu Hark, sledi "Tankerski rat", Iranci napadaju tankere koji nose iračku naftu.
 29. 2. - Jugoslavija i MMF postigli dogovor u principu o stand-by kreditu od 400-500 miliona dolara (u junu odobreno 370 miliona, deo šireg paketa reprograma dugova MMF-u i komercijalnim bankama). Jugoslavija obećava podizanje kamata, devalvaciju dinara, deregulisanje cena i nametanje finansijske discipline.
 februar/mart - Verski neredi u Yoli i Jimeti na istoku Nigerije, oko 1.000 mrtvih.

Mart/Ožujak 
 3. 3. - Zemljotres na Kopaoniku, ima materijalne štete, troje povređenih.
 4. 3. - U SSSR održani poslednji izbori za Vrhovni sovjet, poslednji pod potpunom kontrolom KPSS.
 5. 3. - Iran optužuje Irak za korišćenje hemijskog oružja, što UN osuđuje 30. 3..
 5. 3. - Pod pritiskom Sirije i muslimanskih grupa, Gemayelova libanska vlada poništava sporazum sa Izraelom od prošlog maja.
 6. 3. - Započinje neuspešni jednogodišnji štrajk rudara u Velikoj Britaniji kako bi se sprečilo zatvaranje rudnika; manjina rudara je ostala na poslu, štrajk nisu podržali svi sindikati.
 ca. 12. 3. - Izvešteno da je otkazana poseta pape Ivana Pavla II. Jugoslaviji, planirana za rujan u Hrvatskoj.
 8. 3. - Eksplozivna naprava oštetila jedan izlog u glavnoj prištinskoj ulici; dva dana ranije bačen Molotovljev koktel na sedište SK u Đakovici.

 13. 3. - Mobilni telefon Motorola DynaTAC 8000X ulazi u prodaju. 
 13. 3. - Potpisan ugovor o izlasku Grenlanda, danske samoupravne teritorije, iz Evropske zajednice 1. januara 1985 (prema referendumu iz 1982).
 14. 3. - Posle teških pregovora usvojen nacrt sporazuma o stand-by kreditu MMF-a Jugoslaviji u vrednosti pola milijarde dolara.
 14. 3. - Severnoirski političar Gerry Adams teško ranjen u napadu unionista.
 14. 3. - U Darmstadtu otkriven element hasijum (broj 108).
 tokom mjeseca: Masakr u Dash-e-Bolokhanu i Dash-e-Asukhanu. Sovjetski i afganistanski komunisti ubijaju nekoliko stotina osoba u tim selima.
 mart - Na konferenciji mladih SK Slovenije se kritikuje situacija u JNA, neki predlažu i njeno ukidanje (Janez Janša je predsednik komisije za narodnu odbranu i unutrašnju bezbednost), što krajem meseca otkriva novinar "Intervjua" Aleksandar Tijanić.
 mart - Slovenačke studentske novine "Tribuna" objavile "smrtovnicu" Jugoslaviji.
 mart - Po narudžbi Stipe Šuvara, informativna služba CK SK Hrvatske sastavila "Belu knjigu", spisak primera "zloupotrebe" kulture i stvaralaštva.
 mart - "Književne novine" neće izlaziti nekoliko meseci zbog objavljivanja dokumenata Odbora za zaštitu umetničkih sloboda.
 16. 3. - William Francis Buckley, šef CIA-ine stanice u Bejrutu, otet od strane Hezbolaha - umreće u zatočeništvu juna 1985. 
 18. 3. - Slučaj Glico-Morinaga: u Japanu otet predsednik konditorske kompanije Ezaki Glico, kada on pobegne, "Čudovište sa 21 licem" preti trovanjem hrane.
 20. 3. - Vojni vladar Nigerije Muhammadu Buhari pokreće Rat protiv nediscipline: drakonske ili ponižavajuće kazne za nedisciplinu i prekršaje. Tokom godine zabranjeni štrajkovi i demonstracije, propisano da izdavači i novinari odgovaraju pred vojnim sudom za "lažne informacije".
 22. 3. - Predsednica SIV-a Milka Planinc preti "novom vrstom vlade" ako ne dobije punu podršku za program finansijskog oporavka.
 22. 3. - Vaspitači vrtića McMartin u Manhattan Beach, California optuženi za masovno zlostavljanje dece i satanizam - optužbe odbačene posle šest godina procesa.
 23. 3. - Prikazan prvi od sedam filmova Police Academy.
 24. 3.? - Jugovizija: na Evroviziju odlaze Vlado & Izolda, ostaće poznatija pesma "Princeza" Dade Topića i Slađane Milošević.
 25. 3. - Papa posvetio cijeli svijet Bezgrješnom Srcu Marijinom u Fátimi.
 26. 3. - Umro prvi predsednik Gvineje Ahmed Sékou Touré, koji je vladao od 1958; od aprila ga nasleđuje Lansana Conté (takođe do smrti, 2008).
 28. 3. - Pokrajinski SUP Kosova objavio da je uhapšeno 12 albanskih ekstremista pod optužbom da su podmetali bombe u Prištini od oktobra 1982. do ovog meseca.

April/Travanj 
 1. 4. - Muzičar Marvin Gaye ubijen u svađi sa ocem.
 2. 4. - U Beogradu rođena prva "beba iz epruvete", druga u SFRJ (prva u Zagrebu prošlog oktobra).
 6. 4. - Usvojen zakon koji saveznom SUP-u daje ovlašćenja da direktno interveniše u republikama i pokrajinama.
 6. 4. - Predsednička garda pokušava udar protiv predsednika Kameruna Paula Biye, slomljeni nakon nekoliko dana borbi.
 6. 4. - U Zapadnoj Nemačkoj prikazan film "Beskrajna priča" (Die Unendliche Geschichte, The NeverEnding Story). U SAD u julu, kada je izdat i istoimeni singl.
 9. 4. - 56. dodjela Oskara: najbolji film je Terms of Endearment, ukupno pet nagrada od 11 nominacija, The Right Stuff 4 od 8, Fanny i Alexander 4 od 6.
 9. 4. - U Engleskoj otvoren fuzioni eksperiment Joint European Torus.
 13. 4. - Indijska operacija Meghdoot - osvojen veći deo glečera Siačen u Kašmiru.
 15. 4. - Komičar Tommy Cooper umro tokom TV nastupa u Londonu.
 15. 4. - Okupljanje mladih u Vatikanu, budući Svjetski dan mladih.
 16. 4. - Slobodan Milošević izabran za predsednika Gradskog komiteta SK Beograda, nakon Ivana Stambolića koji je otišao na čelo republičkog SK (do 1986).
 16. 4. - Pokret Diretas Já u Brazilu: preko milion ljudi u Sao Paulu zahteva direktne izbore za predsednika. U zemlji pod vojnom vlašću vlada visoka inflacija.
 17. 4. - Nakon ubistva policajke Yvonne Fletcher počinje opsada libijske ambasade u Londonu.
 19. 4. - Simboli Australije: nacionalna himna je Advance Australia Fair a boje zlatna i zelena.
 20. 4. - U jednom beogradskom stanu uhapšeno 28 osoba koji su prisustvovali sastanku "Slobodnog univerziteta", među kojima su i Milovan Đilas, Vojislav Šešelj, Lazar Stojanović, Dragomir Olujić, Stojan Perović, Miodrag Milić i dr; nekoliko dana kasnije hapšen i Srđa Popović.
 21. 4. - Eksplozija metana u rudniku Vodna kod Resavice, poginula 34 rudara.
 20. 4. - Afgansko-sovjetski rat: Sovjeti pokreću Sedmu Pandžširsku ofenzivu, do sada najveću, ali Ahmad-šah Masud je obavešten o njoj pa izvlači snage, a i Sovjeti i afganska armija se povlače u septembru.
 26. 4. - Predsednik Ronald Reagan stigao u posetu NR Kini - između ostalog potpisan sporazum o pomoći nuklearnoj energetici u Kini.
 27. 4. - Svetislav Dolašević na čelu SK Kosova (Srbin prvi put od 1965).
 30. 4. - Radomir Radović, jedan od hapšenih pre deset dana, pronađen mrtav u vikendici kod Obrenovca. Zvanično, izvršio samoubistvo; prijatelji veruju da je ubijen.
 30. 4. - Rashid Karami postaje libanski premijer po osmi put (do ubistva 1987).

Maj/Svibanj 

 maj - Umanjene kazne muslimanskim nacionalistima, zatvorenim 1983 (među kojima je i Alija Izetbegović).
 maj - ? Plenum CK SK Hrvatske - kritikovan blag stav srbijanskih vlasti prema disidentima.
 3. 5. - SFRJ: odmrzavanje cena, mnoge skočile 60-100%.
 5. 5. - Otvorena brazilsko-paragvajska hidroelektrana Itaipu (prva od 20 turbina, ostale instalirane do 1991, ukupno 14.000 MW, više od šest Đerdapa). Cena gradnje: 19,6 milijardi dolara.
 5. 5. - Pesma Evrovizije u Luksemburgu: pobedio švedski bend Herreys, Vlado i Izolda (Ciao Amore) 12. mesto od 19.
 5. 5. - Finale španskog Kraljevog kupa, Athletic Bilbao - Barcelona, zapamćeno po tuči nakon što je Maradona isprovociran (njegova poslednja utakmica za Barcelonu).
 6. 5. - Peticija 19 beogradskih intelektualaca (uključujući gen. Gojka Nikoliša) saveznom sekr. unutr. poslova Dolancu da se rasvetli smrt Radomira Radovića (vidi 30.4.) - on i drugi bili tučeni u zatvoru.
 6. 5. - Predsednički izboru u Salvadoru: demohrišćanin José Napoleón Duarte pobedio uz američku pomoć krajnjeg desničara Roberta D'Aubuissona (Duarte predsednik do 1989); u zemlji se nastavlja građanski rat.
 6. 5. - Izbori u Panami, za predsednika zvanično izabran Norijegin kandidat, s vrlo malom razlikom.
 8. 5. - SSSR objavio kako će bojkotirati Olimpijadu u Los Angelesu - pridružuju im se mnoge istočne zemlje.
 10 - 12. 5. - U Ljubljani organizovan međunarodni simpozijum "Religija i nauka", u organizaciji Slovenačke ANU i vatikanskog Sekretarijata za nevernike.
 13. 5. - Zemljotres kod Stona, materijalna šteta, jedna osoba poginula u Hercegovini.

 15. 5. - Predsedništvo SFRJ dobija novi 9-člani sastav: Đuranović, Vlajković (jedini od ranije), Hasani, Mojsov, Mikulić, Dolanc, Ljubičić, Vrhovec + šef SKJ. Redovna rotacija: Veselin Đuranović predsednik predsedništva nakon Mike Špiljaka.
 15. 5. - Rekonstrukcija SIV-a Milke Planinc, devet novih članova: spoljni poslovi - Raif Dizdarević um. Mojsova; unutrašnji - Dobroslav Ćulafić um. Dolanca itd.; najmlađi član Siniša Korica (35), sekretar za privredu i tržište (?).
 15. 5. - U Sarajevu uhapšen univerzitetski predavač Vojislav Šešelj, pronađeni mu rukopisi u kojima se protivi vodećoj ulozi SKJ i tvrdi da je samoupravljanje promašaj (takođe, u članku poslatom "Komunistu" predlagao ukidanje pokrajina, ujedinjenje Srbije i Crne Gore i podelu BiH između Srbije i Hrvatske) - stupa u štrajk glađu.
 16. 5. - Jugoslavija potpisala sporazum sa 490 banaka o refinansiranju vredan 1,2 milijarde dolara, ovogodišnji dugovi reprogramirani u sedmogodišnji zajam sa četvorogodišnjim grace periodom, nisu traženi novi zajmovi. Od izbijanja dužničke krize u 24 zemlje 1982, samo je u Jugoslaviji priliv novca od MMF bio veći od odliva bankama.
 maj - Parafiran sporazum SFRJ i MMF o finansijskoj podršci - SFRJ se obavezuje da će voditi ekonomsku politiku utvrđenu u pregovorima.
 17. 5. - Katastrofa u Severomorsku: nakon četiri dana požara, dolazi do eksplozije municije u sovjetskoj bazi Severne flote u Severomorsku, gine 200-300 ljudi.
 23. 5. - Prvi protesti na Haitiju protiv režima Jean-Claude Duvaliera (oboren u februaru 1986).
 24. 5. - Iransko-irački rat: iračka raketa Exocet potopila panamski kargo brod Fidelity kod iranske luke Bušer. Poginula i tri mornara iz Jugoslavije: Frane Apačnik, Marijan Matejčić i Milan Pajić.
 24. 5. - U Kraljevu prvi put isključena voda zbog prisustva fenola (problemi će trajati i narednih godina).
 26. 5. - U Rumuniji inauguriran južni krak kanala Dunav – Crno more.
 30. 5. - Atentat u La Penci: sedmoro mrtvih od bombe na konferenciji za štampu Edéna Pastore, saveznika kontraša na jugu Nikaragve.
 31. 5. - Dvadeset devet ljudi optuženo za nelegalno krijumčarenje 2.100 Jugoslovena u SAD, uglavnom albanskog porekla.

Jun/Juni/Lipanj 

 4. 6. - Bruce Springsteen objavio album Born in the U.S.A.. 
 6. 6. - Operacija Blue Star: indijska vojska na juriš zauzima Zlatni hram u Amritsaru gdje su se sklonili sikski militanti - procenjenih 2.000 mrtvih, među kojima i Jarnail Singh Bhindranwale.
 7. 6. - Prikazana komedija Ghostbusters.
 8. 6. - Prikazan film Gremlins.
 12. 6. - Plenum CK SKJ: treba izbaciti one koji ne slede program partije; republički i pokrajinski lideri ne slede federalne odluke; potrebna borba protiv nacionalizma, višepartizma i centralizovanog komunizma.
 14 - 17. 6. - Drugi izbori za Evropski parlament, najviše mandata dobila Socijalistička grupa. Nacionalni front dobio deset mandata u Francuskoj.
 jun - Otvoreno pismo 19 poznatih srpskih intelektualaca kritikuje represiju koja je u toku (Beogradska šestorica i Vojislav Šešelj).
 jun? - Prvak Jugoslavije u fudbalu Crvena zvezda; u Kup UEFA idu Partizan, Željezničar i Rijeka; Hajduk u Kup pobednika kupova.
 16. 6. - Osnovana kanadska zabavna kompanija Cirque du Soleil. 
 18. 6. - Paul Volcker, predsednik američke Federalne rezerve, u poseti Jugoslaviji.
 19. 6. - Jugoslavija se oprostila od Euro 84 u Francuskoj (0 poena, gol razlika 2:10).
 19. 6. - Desetorica kosovskih Albanaca u Prištini osuđena na 3 do 12 godina pod optužbom antidržavne aktivnosti i neprijateljske propagande.
 22. 6. - Prvi let avio-kompanije Virgin Atlantic. 
 23. 6. - Trojica disidenata su u drugom mesecu štrajka glađu: Vojislav Šešelj (od 21. 5.), Vlada Mijanović i Pavluško Imširević (od hapšenja u Beogradu 23. 5.); Milan Nikolić je prekinuo štrajk 10. 6. zbog infarkta. 
 23. 6. - Michel Aoun postaje komandant Libanske armije (do 1989, premijer 1988-90, predsednik od 2016).
 25. 6. - Početak gradnje Palače parlamenta u Bukureštu, jedne od najvećih zgrada na svijetu, također i Bulevardul Unirii u okviru novog Centrul Civic, što je zahtjevalo rušenje 700 hektara starog gradskog središta (→ Ceaușima).
 26. 6. - Na sastanku Evropskog saveta u Fontainebleauu dogovoren rabat za Ujedinjeno Kraljevstvo, smanjenje finansijskog doprinosa budžetu EZ (koji se najvećim delom troši za poljoprivredu) - na snazi od 1985. 
 26. 6. - Ali Šukrija novi jednogodišnji predsednik Predsedništva CK SKJ.
 27. 6. - Sud u Beogradu zabranio rasparčavanje "Bele knjige" (sastav SK Hrvatske kojim se kritikuju antirežimski intelektualci), koja je izazvala oštre reakcije u Beogradu.
 27. 6. - Francuska kao domaćin osvojila evropski šampionat u fudbalu (Francuska-Španija 2:0).
 28. 6. - Požar u novoizgrađenoj zagrebačkoj džamiji (trebala je biti osvećena 12. 8., vlasti ranije zabranile radove na džamiji zbog "nepravilnosti").
 29. 6. - Osuđeno još 14 kosovskih Albanaca, od jedne do 15 godina za separatizam.
 30. 6. - Pierre Trudeau se povlači s čela kanadske vlade.
 Jun i kasnije - 15 zapadnih vlada i komercijalne banke odobrile zajam i reprogram dugova SFRJ vredne 2 milijarde dugova (dužničke obaveze SFRJ ove godine 5,39 milijardi dolara, ukupan dug oko 20 milijardi, tj. blizu 40% BNP).

Jul/Juli/Srpanj 
 1. 7. - Lihtenštajn je poslednja evropska zemlja koja daje ženama pravo glasa, predlog je prošao sa 51,3% na referendumu (glasali su samo muškarci).
 1. 7. - Richard von Weizsäcker novi predsednik SR Nemačke (do 1994).
 2. 7. - 16. 9. - SSSR i još osam socijalističkih zemalja organizuju Igre prijateljstva, Družba-84.
 5. 7. - Maradona obukao dres Napolija, nakon rekordnog transfera od 10,48 miliona dolara.
 9. 7. - Vojislav Šešelj osuđen u Sarajevu na 8 godina zatvora zbog političkih prekršaja (kazna skraćivana u dva navrata, pušten 1986). U komunističkom rukovodstvu vlada podeljenost, Mitja Ribičič "ne bi sudio disidentima", Branko Mikulić bi.
 9. 7. - 20. 9. - Afera sa minama u Crvenom moru, oštećeno 19 brodova.
 14. 7. - Željeznička nesreća u Divači: teretnjak udario u putnički voz Beograd-Pula kod Divače u Sloveniji, 31 žrtva.
 18. 7. - Masakr u McDonald's-u u San Ysidru, četvrti San Diega - čovek otvorio paljbu na restoran i ubio 21 osobu.
 19. 7. - Demokratska konvencija u San Franciscu nominovala bivšeg potpredsednika Waltera Mondalea a Geraldine Ferraro je prva žena kandidat za potpredsednika. 
 21 - 28. 7. - 31. Pulski filmski festival: Velika zlatna arena za film "Balkanski špijun".
 23. 7. - Vanessa Williams daje ostavku kao Miss America nakon što su se pojavile njene nage fotografije (organizacija joj se izvinula 2016).
 26. 7. - Laburista David Lange novi je premijer Novog Zelanda (do 1989). Zabranjuje ulazak plovila sa nuklearnim pogonom ili naoružanjem u novozelandske vode, što se praktično odnosi na celu mornaricu SAD.

 28. 7. - 12. 8. -  Olimpijada 1984 u Los Angelesu. Bojkotovali je SSSR i još 13 zemalja istočnog bloka, kao i Libija i Iran; najuspešnije ikad za Jugoslaviju: osvojeno je 18 medalja - 7 zlatnih, 4 srebrne i 7 bronzanih.

Avgust/August/Kolovoz 
 2. 8. - Eksplozija na madraskom aerodromu Meenambakkam, 32 mrtvih - Tamilski Elam je namenio bombe za aerodrom na Šri Lanki, ali torbe su zadržane u Madrasu i tu eksplodirale.
 4. 8. - Thomas Sankara promenio ime Gornje Volte u Burkina Faso ("Zemlja uspravnih ljudi"), sa novom zastavom () i himnom, koju je sam napisao.
 4. 8. - Sovjetska podmornica K-278 Komsomolec zaronila na rekordnih 1020 m u Norveškom moru.
 5. 8. - Vidoje Žarković, član predsedništva CK SKJ, tvrdi da neprijatelji vlade pokušavaju da "eliminišu SKJ i uspostave višepartijski buržujski demokratski sistem" koristeći ekonomske probleme.
 6. 8. - Optužnica u Beogradu zbog političkih krivica protiv šestorice hapšenih u aprilu: Vladimir Mijanović (sociolog), Miodrag Milić (pisac), Dragomir Olujić (radio tehničar?), Gordan Jovanović (student), Pavluško Imširović (prevodilac), Milan Nikolić (sociolog).
 9. 8. - Jugoslovenski sudija diskvalifikovao Evandera Holyfielda zbog nepravilnog udarca, zlatnu medalju dobija Anton Josipović
 11. 8. - We begin bombing in five minutes: predsednik Ronald Reagan se našalio pre radio obraćanja da će bombardirati SSSR. 
 13. 8. - Maroko i Libija potpisali Sporazum iz Oujde, ili Ugovor o Arapsko-afričkoj federaciji: Gadafi prekida pomoć pokretu Polisario (marokanski kralj Hasan poništio ugovor 1987). 
 14. 8. - Uveden IBM Personal Computer/AT, sa procesorom Intel 80286.
 21. 8. - Pola miliona ljudi demonstrira u Manili protiv Markosovog režima.
 24. 8. - Jumdžagin Cedenbal prinuđen na penziju posle 44 godine na čelu NR Mongolije, nasleđuje ga Džambin Batmenh (do 1990).
 29. 8. - Josef Fritzl zatočio kćerku u podrum u Amstettenu, Austrija - oslobođena je 2008, sa njim je imala sedmoro dece i jedan pobačaj.
 30. 8. - Otvorena tramvajska linija do Novog Beograda (7, 9 i 11).
 30. 8. - Space Shuttle Discovery poleteo na prvu misiju (u službi do 2011. sa 39 letova).
 30. 8. - Eksplozije na parkingu aerodroma Varna i u čekaonici železničke stanice Plovdiv, gde je poginula jedna žena - osumnjičeni su bugarsko-turski teroristi (Turci u Bugarskoj su izloženi asimilacionom pritisku).
 avgust - Godišnja inflacija u SFRJ 59,9% (prema 62,1% prošlog meseca).

Septembar/Rujan 
 1. 9. - U sklopu dugoročnog programa stabilizacije odmrznute cene većine roba i usluga, 55% cena slobodno formiranje, 37% putem samoupravnih sporazuma, 8% pod državnom kontrolom (pšenica, kukuruz i dr.) (u skladu s obećanjem MMF-u).
 1. 9. - Tajfun Ike/Nitang stiže na Filipine, gde izaziva blizu 1.500 žrtava.
 2. 9. - Patrijarh srpski German osvetio crkvu u mestu Jasenovac.
 2. 9. - Slučaj "Titogradski tunel": sudija Dobrivoje Srećković pretučen u tunelu nakon što je na utakmici Budućnost-Hajduk dosudio penal za Hajduk; sumnjičeni generalni sekretar "Budućnosti" Branko Bulatović i dvojica bivših igrača, ali slučaj nije rešen ni nakon tri decenije.
 3. 9. - U skladu sa novim ustavom, poslednji premijer Južne Afrike P. W. Botha postaje prvi izvršni Državni predsednik (do 1989).
 3. 9. - Neredi u Sharpevilleu, Južna Afrika, brutalno ubijen omrznuti zamenik gradonačelnika - za ovo će biti uhapšena Sharpevillska šestorka.
 4. 9. - Ubedljiva pobeda konzervativnih progresivaca na izborima u Kanadi nad liberalima, 211:40 mandata (ranije 100:135).
 6. 9. - Maršal Sergej Ahromejev načelnik sovjetskog generalštaba (do 1988) umesto Nikolaja Ogarkova.
 7. 9. - Još jedan zemljotres u kopaoničkom kraju, M 5.1, ima materijalne štete.
 8 - 9. 9. - Velika proslava u Mariji Bistrici: Trinaest stoljeća kršćanstva u Hrvata, tristota obljetnica našašća čudotvornog kipa Majke Božje Bistričke i Nacionalni euharistijski kongres; papina poseta je otkazana ranije tokom godine, prisutan je njegov izaslanik; aplauz okupljenih na svaki pomen kardinala Stepinca.
 14 - 18. 9. - Joseph Kittinger prelazi Atlantik sam balonom.
 18. 9. - Šimon Peres novi premijer Izraela u koaliciji sa Likudom Jichaka Šamira kao ministrom inostranih poslova, uz sporazum da će na pola mandata, 1986., zameniti mesta.
 14. 9. - Posle 60 dana okončan štrajk u fabrici abrazivnog materijala "Idnina" u Kratovu, SR Makedonija (protivili se fuziji sa većim preduzećem; najduži štrajk dosad u drugoj Jugoslaviji).
 14. 9. - Prva dodela MTV nagrada, upamćena po Madonninoj izvedbi Like a Virgin.
 15. 9. - Petočlana čehoslovačka porodica pokušala da pređe Muru, jugoslovensko-austrijsku granicu - roditelji i jedna kćerka se udavili, dve kćerke preživele.
 septembar - Sud presudio da je štrajk rudara u Britaniji nelegalan, jer nije bilo nacionalnog glasanja.
 17. 9. - Brian Mulroney postaje premijer Kanade (do 1993).
 17. 9. - Američka Export-Import banka pristala da reprogramira ovogodišnji jugoslovenski dug.
 17. 9. - Mitterrand i Gadafi postigli sporazum da se francuske (Operacija Manta) i libijske snage povuku iz Čada do novembra - Gadafi međutim ostavlja deo vojske u zemlji, tako da će se Francuzi vratiti 1986.
 17. 9. - Prva epizoda animirane TV serije The Transformers, početak franšize (→ Transformers).
 19. 9. - Izjava Predsedništva CK SKJ zahteva odlučnu borbu sa "buržujskim i nacionalističkim idejama".
 20. 9. - Napad Hezbolahove auto-bombe na aneks američke ambasade u Bejrutu, 24 mrtvih.
 22. 9. - Helmut Kohl i François Mitterand se drže za ruke na vojničkom groblju u Verdunu.
 26. 9. - Velika Britanija i Kina potpisuju sporazum o povratku Hong Konga Kini 1997. godine.
 26. 9. - Malcolm Bricklin najavljuje da će Yugo America, Inc. od sledeće godine uvoziti automobile Jugo.
 28. 9. - Koordinacioni komitet 600 banaka kreditora Jugoslavije pristao da "istraži mogućnost" reprograma dela njenih dugova (zemlja je u skladu je sa programom MMF, sve kamate isplaćuje na vreme).
 29. 9. - Masovna hapšenja mafijaša u Italiji (Tommaso Buscetta je postao pokajnik).

Oktobar/Listopad 

 oktobar - Prvi broj "Politikinog" časopisa "Svet kompjutera", prvobitno kao specijalno izdanje "Sveta".
  1. 10. - Student Miloš Bogdanović, svedok na predstojećem suđenju Beogradskoj šestorici, pušten iz vojnog zatvora na kraju vojnog roka u kome je štrajkovao glađu.
 4. 10. - "Večernje novosti" pišu da u SFRJ ima 40.000 malih privrednika "milijardera" (milijarda starih dinara = ~ 54.000 dolara), što se ne sviđa svima u vlasti.
 5. 10. - Patrijarh moskovski Pimen u poseti SPC.
 6. 10. - Prekinuti razgovori o kulturnoj saradnji SFRJ i Albanije (jugoslovenska strana tražila korist za sopstvene manjine u Albaniji).
 7. 10. - Savezni statistički zavod procenjuje da bi inflacija u Jugoslaviji za 1984. mogla dostići 80%.
 8. 10. - Predstavom "Mrešćenje šarana" Aleksandra Popovića otvoren beogradski Zvezdara teatar.
 10. 10. - Izvešteno da se u Nišu porodila 11-godišnja devojčica.
 11. 10. - Četrnaest kosovskih Albanaca na čelu sa Rifatom Kafedžolijem osuđeno na jednu do 20 godina zatvora zbog podmetanja bombi.
 12. 10. - Privremena IRA pokušava u Brightonu bombom ubiti britansku premijerku Margaret Thatcher i članove njenog kabineta.
 12. 10. - Beograd proglašen za područje zaraze, nakon što je besna lisica šetala centrom grada pre tri dana - "karantin" za pse i mačke.
 16. 10. - 14. plenum CK SKJ - program stabilizacije ne uspeva da suzbije inflaciju; slovenačko-srpski sukob oko Nacrta reformskog progrma SK Srbije koji predviđa jačanje savezne vlade i smanjenje prerogativa pokrajina.
 18 - 25. 10. - Operacija Zora 7, ograničena iranska ofanziva prema Mehranu.
 19. 10. - Pripadnici poljske tajne policije otimaju katoličkog svećenika Jerzyja Popiełuszka - telo pronađeno 11 dana kasnije (beatifikovan 2010).
 23. 10. - BBC obaveštava svet o gladi u Etiopiji (→ Glad u Etiopiji 1983–1985). Ove godine je i velika suša u Sahelu.
 27. 10. - Eksplozija i požar u sisačkoj rafineriji, devet teško povređenih.

 31. 10. - Indijsku premijerku Indiru Gandhi ubijaju njena dva sička tjelohranitelja u znak odmazde za napad na Zlatni hram - nasleđuje je sin Rajiv Gandhi (do 1989). Dolazi do nereda u kojima su ubijene hiljade Sika.
 tokom mjeseca: tijekom afgansko-sovjetskog rata, sovjetska Crvena armija izvršila bombardiranje 300 porodica u selu Ghagheharan, Provincija Gor, dok su bježali prema Pakistanu. Nepoznat broj poginulih i ranjenih.

Novembar/Studeni 
 novembar - Predlog srpskog rukovodstva u smeru veće centralizacije i smanjenja autonomije pokrajina (ili u oktobru?). Slobodan Milošević u govoru kaže da bi srpski komunisti trebalo da se oslobode "kompleksa unitarizma".
 3 - 7. 11. - Neredi u nekim beogradskim studentskim domovima zbog poskupljenja hrane; dele se i leci sa tekstovima Beogradske šestorice (saznalo se desetak dana kasnije).
 4. 11. - Na izborima u Nikaragvi pobeđuju sandinisti.
 4. 11. - Pokrenut francuski Canal+.
 5. 11. - Početak suđenja Beogradskoj šestorici (optuženi u avgustu, "jedno od najvećih (političkih) suđenja u Istočnoj Evropi posle Staljinove ere". Suđenje izaziva pokret peticija među intelektualcima i studentima širom Jugoslavije.
 6. 11. - Ronald Reagan uvjerljivo reizabran za predsjednika SAD - osvaja 49 država u duelu sa Carterovim bivšim potpredsednikom Mondaleom.
 6. 11. - Čileanski diktator Augusto Pinochet ponovo uveo vanredno stanje, usled protesta i bombaškog napada na karabinjere u Valparaisu pre četiri dana sa 4 mrtvih.
 8. 11. - Delegacija Srba sa Kosova na čelu sa Kostom Bulatovićem odlazi kod predsednika SR Srbije Dušana Čkrebića i dobija "zeleno svetlo" za formiranje Pokreta
 10. 11. - U Beogradu potpisan osnivački dokument Odbora za odbranu slobode misli i izražavanja (skup srpskih intelektualaca na inicijativu Dobrice Ćosića, slovenački i hrvatski intelektualci se nisu odazvali).
 12. 11. - Zapadna Sahara prvi put učestvuje na konferenciji Organizacije afričkog jedinstva, u Adis Abebi, zbog čega Maroko objavljuje da napušta organizaciju - vratiće se 2017, tada u Afričku uniju.
 14. 11. - Ratni zločinac Andrija Artuković uhapšen u Los Angelesu, posle 30 godina borbe protiv deportacije u Jugoslaviju.
 18. 11. - Švedska TV novinarka Cats Falck i njena prijateljica nestale dok je ona istraživala šverc oružja u istočnu Evropu (tela pronađena sledećeg maja, osumnjičen Stasi).
 19. 11. - Niz eksplozija u Pemex-ovim rezervoarima nafte kod Mexico City-ja, gine 500 ljudi.
 20. 11. - Tačerizam: prodato preko 50% akcija British Telecoma (preostali državni udeo prodat do 1993).
 25. 11. - Formiran Band Aid koji skuplja novac za gladne u Etiopiji, istog dana snimaju pesmu.
 25. 11. - U Urugvaju se održavaju prvi izbori od vojnog udara 1973, pobeđuje partija Colorado (liberali).
 27. 11. - Incident "Crk'o Maršal. Mislim na pojačalo." na riječkom koncertu Zabranjenog pušenja.
 29. 11. - U Vatikanu potpisan Ugovor o miru i prijateljstvu između Čilea i Argentine, kojim je okončan spor oko morske granice u Beagleovom prolazu.
 30. 11. - Šrilankanski građanski rat: Tamili vrše masakr nad Sinhalezima, nakon proterivanja Tamila od strane vlade; narednog meseca vojska vrši odmazdu nad Tamilima u Manal Aruu.

Decembar/Prosinac 

 1. 12. - Controlled Impact Demonstration: jedan Boeing 720 s daljinskim upravljanjem srušen na poligonu u Kaliforniji radi dobijanja podataka i ispitivanja tehnologije.
 3. 12. - Bopalska nesreća: više hiljada ljudi umrlo od curenja gasa iz fabrike pesticida u Bhopalu, Indija.
 3. 12. - Izdata pesma Do They Know It's Christmas? (Bob Geldof i Midge Ure) - prihod za za pomoć Etiopiji.
 5. 12. - Prikazan film Beverly Hills Cop. 
 8. 12. - Nikaragvanska sandinistička vlada sklopila sporazum sa Misurasatom, pokretom Indijanaca sa atlantske obale, ranije u savezništvu sa kontrašima.
 8. 12. - Počinje Okupacija Hainburger Aua, naplavne ravni kod Hainburga nedaleko od Beča, kako bi se sprečila gradnja hidrocentrale, vlada zaustavila gradnju 21. 12., nakon sukoba sa okupantima - smatra se da je to prelomna tačka u politici Austrije i ekološkoj svesti srednje Evrope.
 10. 12. - Osnovana kompanija Cisco Systems.
 10. 12. - Generalna skupština UN usvojila Konvenciju Ujedinjenih nacija protiv torture (na snazi od 1987). 
 11. 12. - Autoubus sleteo s puta kod Knjaževca, devet mrtvih.
 13. 12. - Jugoslavija optužuje SAD za mešanje u unutrašnje poslove nakon što je Kongresna komisija za evropsku bezbednosti i saradnju zatražila dozvolu da prisustvuje suđenju Beogradske šestorice - "korak unazad" u odnosima dve zemlje.
 decembar - Somalija i Kenija potpisale mirovni sporazum, Somalija se odriče teritorijalnih pretenzija (→ Velika Somalija).
 16. 12. - Mihail Gorbačov, tada član Politbiroa, posetio London na čelu parlamentarne delegacije, susreo se sa premijerkom Thatcher ("Čovek s kojim se može sarađivati").
 17. 12. - Na frankfurtskom aerodromu ukradene dve vreće sa 2,9 miliona maraka, koje su istovarivane iz jugoslovenskog aviona iz Ljubljane.
 19. 12. - Potpisana Kinesko-britanska zajednička deklaracija: suverenitet nad Hong Kongom će biti prenet 1. jula 1997, tamošnji sistem neće biti menjan 50 godina (→ Jedna zemlja, dva sistema).
 20. 12. - Umro uticajni sovjetski ministar odbrane maršal Dmitrij Ustinov, nasleđuje ga maršal Sergej Sokolov.
 22. 12. - Bernhard Goetz upucao četvoricu mladih crnaca koji su pokušali da ga opljačkaju u njujorškom metrou - događaj izaziva veliku debatu u SAD.
 23. 12. - Napad na Rapido 904 ili Božićnji masakr: mafija podmetnula bombu na voz Napulj-Milan, poginulo 12 ljudi.
 24. 12. - Eskalacija Procesa preporoda u Bugarskoj: bugarski Turci moraju promentiti imena u bugarska, do februara zahvaćeno 800.000 ljudi.
 31. 12. - SAD istupile iz UNESCO-a (vratili se 2003).

Kroz godinu 
 Ekonomska kriza i rastuće napetosti u SFRJ.
 Jovan Mirić: "Sistem i kriza".
 Jugoslavija, Poljska i Mađarska su uključeni u zapadne muzičke tokove.
 Počinje proizvodnja tenka M-84. 
 SSSR ove godine uvezao 28,1 miliona tona pšenice.
 Tri od četiri miliona puževa pojedenih u Francuskoj uvezeno iz Jugoslavije.
 U SAD se naglo uvećala potrošnja cracka, vrste kokaina, govori se o epidemiji koja traje do kraja decenije.
 Izgrađeni agregati A i B u RHE Velebit.

1984. u temama 
 Televizija: TV serije: "Top lista nadrealista I" (TV Sarajevo); Kamiondžije opet voze" (snim. 1983), "Banjica", "Formula 1" (1984-86), "Ne tako davno", "Otkos", "Pozorište u kući 5", "Sedefna ruža", "Siluete" (1984-88), "Supermarket", "Ulični pevači" (TV Beograd); "Prosjaci i sinovi" (snim. 1971), "U raljama života", "Inspektor Vinko", "Gabrijel", "Uspon" (TV Zagreb), "Pjesak u automobilu" (TV Titograd).
 Neki domaći filmovi: "Varljivo leto '68", "Balkanski špijun", "Davitelj protiv davitelja", "O pokojniku sve najlepše", "Moljac", "Šta se zgodi kad se ljubav rodi", "Nema problema", "Jaguarov skok", "Groznica ljubavi", "Čudo neviđeno", "Una", "Mala pljačka vlaka", "Tajna starog tavana", "Zadarski memento" (→ :Kategorija:Filmovi 1984.).

 Neki domaći muzički/glazbeni albumi:
 Pop/rock: Azra: "Krivo srastanje"; Parni valjak: "Uhvati ritam"; Haustor: "Treći Svijet"; Film: "Sva čuda svijeta"; Riblja čorba: "Večeras vas zabavljaju muzičari koji piju"; Bajaga: "Pozitivna geografija"; Bijelo dugme: "Bijelo dugme (album)" i "Sanjao sam noćas da te nemam (velike rock balade)"; Zabranjeno pušenje: "Das ist Walter"; Elvis J. Kurtović & His Meteors: "Mitovi i legende o kralju Elvisu"; Katarina II: "Katarina II (album)"; Električni orgazam: "Kako bubanj kaže"; Pankrti: "Rdeči album"; Denis & Denis: "Čuvaj se!"; Stijene: "Balkanska korida"; Jakarta: "Maske za dvoje"; Željko Bebek: "Mene tjera neki vrag"; Videosex: "Video Sex '84"; D'Boys: "Muvanje"; Laki pingvini: "Muzika za mlade"
 Zabavni: Zdravko Čolić: "Ti si mi u krvi"; Neda Ukraden: "Oči tvoje govore"; Arsen Dedić: "Provincija"; Srebrna krila: "Nek' živi ljubav"; 
 Folk: Halid Bešlić: "Dijamanti..."; Lepa Brena i Slatki greh: "Bato, bato" i "Pile Moje"; Miroslav Ilić: "Putujem, putujem"; Zoran Kalezić: "Dobro veče izgubljena nado"; Nada Topčagić: "Zovem te, zovem"; Meho Puzić: "Il' me ženi, il' tamburu kupi"; Beba Selimović: "U srcu mome živiš samo ti"; Vida Pavlović: "Ostala je pesma moja"; Halid Muslimović: "Stoj jarane"; Izvorinka Milošević: "Pazi, pazi, šta činiš"; Tomislav Čolović: "Majka Muju šišala na struju"
 debitantski albumi: Bajaga, Jakarta, Zabranjeno pušenje, Elvis J. Kurtović, Denis & Denis, Videosex, Laki pingvini, ITD Band, Avtomobili, Regata, Dragana Mirković, Branka Sovrlić, Miloš Bojanić, Željko Samardžić... (→ :Kategorija:Albumi 1984.)

 Neka vozila uvedena 1984:

Rođenja

Januar/Siječanj – Februar/Veljača 
 4. 1. - Žarko Rakočević, crnogorski košarkaš
 13. 1. - Tomislav Čubelić, glumac
 15. 1. - Pierre Boya, kamerunski fudbaler
 17. 1. - Sophie Dee, glumica
 23. 1. - Arjen Robben, fudbaler
 26. 1. - Antonio Rukavina, srpski fudbaler
 26. 1. - Dejana Rosuljaš, TV voditeljica
 30. 1. - Kid Cudi, hip hop muzičar

 5. 2. - Carlos Tévez, argentinski fudbaler
 8. 2. - Krunoslav Čičak, bosanskohercegovački nogometaš
 22. 2. - Branislav Ivanović, srpski fudbaler
 28. 2. - Karolína Kurková, češki model

Mart/Ožujak – April/Travanj 
 3. 3. - Boško Janković, srpski fudbaler.
 5. 3. - Branko Cvetković, srpski košarkaš.
 6. 3. - Iva Visković, hrvatska glumica
 10. 3. - Olivia Wilde, glumica
 16. 3. - Aleksandar Rašić, srpski košarkaš
 20. 3. - Fernando Torres, španski fudbaler
 26. 3. - Silvija Nedeljković, srpska pevačica
 30. 3. - Mario Ančić, hrvatski tenisač
 30. 3. - Samantha Stosur, australska teniserka

 3. 4. - Almir Alić, bosanskohercegovački nogometaš
 11. 4. - Nikola Karabatić, francuski rukometaš

Maj/Svibanj – Jun/Lipanj 
 5. 5. - Jelena Pudar, pevačica "Nevernih beba"
 8. 5. - Sandra Šarić, hrvatska tekvandoašica
 11. 5. - Andrés Iniesta, fudbaler
 14. 5. - Mark Zuckerberg, američki programer i poduzetnik, tvorac Facebooka
 21. 5. - Bojan Marović, pevač, glumac
 24. 5. - Jovana Mitić (slikarka)
 26. 5. - Tijana Kondić, glumica
 28. 5. - Admir Kulović Kula, bosanskohercegovački rock-muzičar
 29. 5. - Carmelo Anthony, košarkaš
 31. 5. - Milorad Čavić, srpski plivač

 2. 6. - Mile Ilić, srpski košarkaš
 6. 6. - Igor Cukrov, hrvatski pjevač
 8. 6. - Mia Borisavljević, pevačica
 11. 6. - Nenad Mišanović, srpski košarkaš
 22. 6. - Janko Tipsarević, srpski teniser
 23. 6. - Duffy, pevačica
 26. 6. - Indila, francuska pevačica
 27. 6. - Khloé Kardashian, TV osoba

Jul/Srpanj – Avgust/Kolovoz 
 20. 7. - Nataša Kojić, pevačica

 1. 8. - Bastian Schweinsteiger, fudbaler
 3. 8. - Mile Jedinak, australski nogometaš 
 6. 8. - Maja Ognjenović, srpska odbojkašica
 6. 8. - Vedad Ibišević, fudbaler
 13. 8. - Niko Kranjčar, hrvatski nogometaš
 14. 8. - Vanda Winter, pjevačica, glumica
 14. 8. - Giorgio Chiellini, fudbaler
 18. 8. - Dušan Basta, srpski fudbaler.
 21. 8. - Jusuf Dajić, bosanskohercegovački nogometaš
 21. 8. - Alizée, francuska pevačica

Septembar/Rujan – Oktobar/Listopad 
 7. 9. - Vera Zvonarjova, ruska teniserka
 12. 9. - Anastasija Buđić, fotomodel
 15. 9. - Princ Harry, vojvoda od Sussexa
 16. 9. - Dušan Đurić, švedski fudbaler srpskog porekla.
 16. 9. - Katie Melua, pevačica iz Gruzije
 27. 9. - Avril Lavigne, kanadska pevačica

 2. 10. - Marion Bartoli, teniserka
 15. 10. - Asmir Kolašinac, bacač kugle
 17. 10. - Randall Munroe, crtač stripa xkcd
 18. 10. - Lindsey Vonn, skijašica
 22. 10. - Aleksandar Marić, srpski košarkaš
 25. 10. - Karolina Šprem, hrvatska tenisačica
 25. 10. - Katy Perry, američka rock-pjevačica
 26. 10. - Sasha Cohen, američka umetnička klizačica
 27. 10. - Danijel Subašić, nogometni vratar 
 27. 10. - Kelly Osbourne, engleska pjevačica, TV osoba, kreatorka

Novembar/Studeni – Decembar/Prosinac 
 1. 11. - Miloš Krasić, srpski fudbaler
 7. 11. - Lana Jurčević, hrvatska pjevačica
 11. 11. - Muamer Hukić, kik-bokser
 14. 11. - Marija Šerifović, srpska pevačica
 14. 11. - Vincenzo Nibali, biciklista
 15. 11. - Katarina Bulatović, rukometašica
 22. 11. - Scarlett Johansson, američka glumica
 24. 11. - Maria Höfl-Riesch, skijašica
 28. 11. - Andrew Bogut, australski košarkaš

 7. 12. - Robert Kubica, poljski vozač F1
 14. 12. - Nika Fleiss, hrvatska skijašica
 22. 12. - Basshunter, švedski kantautor, muzički producent i DJ
 30. 12. - LeBron James, američki košarkaš

Kroz godinu 
 Lazar Krstić, srpski ekonomista, ministar

Smrti

Januar/Siječanj – Februar/Veljača 
 7. 1. - Ismet Mujezinović, bh. slikar (* 1907)
 17. 1. - Jovan Milićević, srpski istoričar (* 1927)
 20. 1. - Johnny Weissmuller, američki glumac (* 1904)

 9. 2. - Jurij Andropov, šef partije i države SSSR (* 1914)
 12. 2. - Julio Cortázar, argentinski književnik (* 1914)
 12. 2. - Anna Anderson, pretendentkinja za Anastasiju Romanovnu (* 1896)
  13. 2. - Naomi Uemura, japanski avanturista (* 1941)
 15. 2. - Ethel Merman, glumica, pevačica (* 1908)
 21. 2. - Mihail Šolohov, ruski pisac, nobelovac (* 1905)
 25. 2. - Roza Papo, učesnica NOB, lekarka, general-major JNA (* 1914)
 25. 2. - Luka Kaliterna, nogometaš i trener (* 1893)

Mart/Ožujak – April/Travanj 
 1. 3. - Jackie Coogan, glumac (* 1914)
 1. 3. - Danko Grlić, hrvatski marksistički filozof (* 1923)
 5. 3. - William Powell, glumac (* 1892)
 6. 3. - Martin Niemöller, teolog, protivnik nacizma (* 1892)
 16. 3. - John Hoagland, fotograf (* 1947)
 23. 3. - Shauna Grant, glumica (* 1963)
 24. 3. - Sam Jaffe, glumac (* 1891)
 26. 3. - Branko Ćopić, jugoslovenski književnik i pjesnik (* 1915)
 26. 3. - Zoltan Čuka, književnik i prevodilac (* 1901)
 26. 3. - Ahmed Sékou Touré, predsednik Gvineje (* 1922)

 1. 4. - Marvin Gaye, kantautor, muzičar (* 1939)
 4. 4. - Oleg Antonov, konstruktor aviona (* 1906)
 4. 4. - Dobrivoje Radosavljević Bobi, društveno-politički radnik, narodni heroj (* 1915)
 5. 4. - Arthur Harris, maršal RAF (* 1892)
 8. 4. - Pjotr Kapica, fizičar, nobelovac (* 1894)
 12. 4. - Stjepan Mihalić, hrvatski književnik (* 1901)
 13. 4. - Srđa Prica, društveno-politički radnik, novinar, diplomata (* 1905)
 21. 4. - Nedim Filipović, orijentalista, turkolog (* 1915)
 21. 4. - Marino Tartaglia, hrvatski slikar (* 1894)
 26. 4. - Count Basie, džez muzičar (* 1904)
 29. 4.? - Radomir Radović, sindikalac, disident (* 1951)

Maj/Svibanj – Jun/Lipanj 
 4. 5. - Diana Dors, engleska glumica (* 1931)
 14. 5. - Walter Rauff, projektant dušegupki (* 1906)
 16. 5. - Irwin Shaw, američki pisac (* 1913.)
 16. 5. - Andy Kaufman, glumac, komičar (* 1949)
 27. 5. - Vasilije Mokranjac, kompozitor (* 1923)
 30. 5. - Šukrija Pandžo, bosanskohercegovački književnik (* 1910)

 2. 6. - Izidor Štrok, učesnik Španskog rata i NOB, narodni heroj (* 1911)
 6. 6. - Jarnail Singh Bhindranwale, sički teolog i lider (* 1947)
 8. 6. - Adam Petrović, društveno-politički radnik SRH i SFRJ, narodni heroj (* 1913)
 11. 6. - Enrico Berlinguer, generalni sekretar Italijanske KP (* 1922)
 13. 6. - Franjo Nevistić, hrvatski novinar u emigraciji (* 1913)
 16. 6. - Mirko Deanović, italijanist, romanist, profesor FFSZ (* 1890)
 22. 6. - Pavao Bačić, hrvatski književnik i skladatelj (* 1921.)
 25. 6. - Michel Foucault, francuski filozof (* 1926.)
 26. 6. - Vladimir Filipović, hrvatski filozof (* 1906)
 30. 6. - Henri Fabre, pronalazač hidroaviona (* 1882)

Jul/Srpanj – Avgust/Kolovoz 
 3. 7. - Raoul Salan, francuski general (* 1899)
 4. 7. - Miloje Milojević (narodni heroj), general-pukovnik JNA (* 1912)
 8. 7. - Brassaï, fotograf (* 1899)
 12. 7. - Marko Ristić, književnik i diplomata (* 1902)
 14. 7. - Rajko Tanasković, general-pukovnik JNA (* 1917)
 19. 7. - Marko Tajčević, srpski kompozitor (* 1900)
 26. 7. - George Gallup, statističar, ispitivač javnog mnenja (* 1901)
 27. 7. - James Mason, glumac (* 1909)

 5. 8. - Richard Burton, britanski filmski glumac (* 1925.)
 13. 8. - Tigran Petrosjan, sovjetski šahist (* 1929.)
 16. 8. - Dušan Radović, srpski pisac i novinar (*1922)
 17. 8. - Nenad Brixy, hrvatski novinar i književnik (* 1924.)
 25. 8. - Truman Capote, američki pisac (* 1924)
 28. 8. - Muhammad Naguib, general, prvi predsednik Egipta (* 1901)
 29. 8. - Pierre Gemayel, libanski političar (* 1905)
 31. 8. - Stanka Veselinov Seka, društveno-politička radnica (* 1920)

Septembar/Rujan – Oktobar/Listopad 
 8. 9. - Mijo Udovčić, šahovski velemajstor (* 1920)
 14. 9. - Janet Gaynor, glumica (* 1906)
  16. 9. - Richard Brautigan, književnik (* 1935)
 25. 9. - Walter Pidgeon, glumac (* 1897)

 1. 10. - Blagoje Marjanović - Moša, fudbaler, trener (* 1907)
 14. 10. - Martin Ryle, radio astronom, nobelovac (* 1918)
 19. 10. - Jerzy Popiełuszko, poljski svećenik (* 1947)
 21. 10. - François Truffaut, francuski režiser (* 1932)
 31. 10. - Indira Gandhi, premijerka Indije (* 1917.)

Novembar/Studeni – Decembar/Prosinac 
 11. 11. - Blagoje Nešković, učesnik Španskog rata i NOB, lekar, bivši političar (* 1907)
 30. 11. - Kasim Prohić, filozof, prevodilac (* 1937)

 1. 12. - Živan Knežević, predratni oficir, zaverenik 27. marta (* 1906)
 10. 12. - Ljudevit Pelzer, arhitekt (* 1912)
 20. 12. - Dmitrij Ustinov, ministar odbrane SSSR (* 1908)
 24. 12. - Peter Lawford, glumac (* 1923)
 24. 12. - Miloš Zekić, narodni heroj (* 1915)
 27. 12. - Milorad Vlaškalin, predratni političar (* 1890)
 28. 12. - Sam Peckinpah, filmski režiser (* 1925)
 29. 12. - Gvido Tartalja, književnik (* 1899)

Kroz godinu 
 Milan Kojić, pronalazač rotirajuće električne četkice za zube (* 1921)
 Borislav Todorović, srpski emigrant (* 1913)

Fikcija 

 4. 4. - Winston Smith, glavni junak Orwellovog romana 1984, počinje pisati dnevnik.

Nobelova nagrada za 1984. godinu 
 Fizika: Carlo Rubbia i Simon van der Meer (odlučujući doprinos velikom projektu koji je doveo do otkrića čestica W i Z, komunikatora slabe interakcije)
 Kemija: Robert Bruce Merrifield (razvoj metodologije za hemijsku sintezu na čvrstoj matrici)
 Fiziologija i medicina: Niels Kaj Jerne, Georges J. F. Köhler i César Milstein (teorije u vezi specifičnosti u razvoju i kontroli imunosistema i otkriće principa za proizvodnju monoklonalnih antitela)
 Književnost: Jaroslav Seifert (poezija obdarena svežinom, senzualnošću i bogatom inventivnošću daje oslobodilačku sliku nepokorivog duha i svestranosti čoveka)
 Mir: Desmond Tutu (nenasilna opozicija južnoafričkom apartheidu)
 Ekonomija: Richard Stone (fundamentalni doprinos razvoju sistemâ nacionalnih obračuna i stoga znatno poboljšana osnova empirijske ekonomske analize)

Reference 

 Collier's Year Book za 1984 (Microsoft Encarta 2004).
 Violations of the Helsinki accords, Yugoslavia (Google Books)

Spoljne veze 
 The Fourth Anniversary of Tito's Death , Slobodan Stanković, Open Society Archives - Radio Free Europe
 Yugoslavia's New State Presidency , S.Stanković, OSA-RFE
 Yugoslavia: A Communist Country Where the Impossible is Possible , Stanković, OSA-RFE
 New Interest in the Role of Freemasonry in Prewar Yugoslavia , Zdenko Antić, OSA-RFE
 The Richest Farmer in Yugoslavia , Slobodan Stanković, OSA-RFE
 The Offensive Against Rightist Elements in Yugoslavia , S.Stanković, OSA-RFE
 Warnings Against "Hostile Elements" In Yugoslavia , S.Stanković, OSA-RFE
 Yugoslav Government Reshuffled: a Moslem is New Foreign Minister , S.Stanković, OSA-RFE
 Unemployment In Kosovo , Louis Zanga, OSA-RFE
 Pristina Officials Accuse Hoxha of "Greater Albania" Aspirations , L.Zanga, OSA-RFE
 Albania's Relations With Its Neighbors , L.Zanga, OSA-RFE
 Yugoslavia Remembers 35th Anniversary of the Rajk Trial , S.Stanković, OSA-RFE
 Planing To Visit Sofia: New Look At Old Yugoslav-Bulgarian Quarrel , S.Stanković, OSA-RFE
 Milka Planinc in Sofia: A New Look at an Old Problem , S.Stanković, OSA-RFE
 Yugoslavia's Longest Strike Ends , Stanković, OSA-RFE
 Polemic Between Moscow and Belgrade Over Yugoslavia's Liberation , S.Stanković, OSA-RFE
 Yugoslav Military Expert Discusses Warsaw Pact Maneuvers , S.Stanković, OSA-RFE
 Yugoslav Commentator Gives Details of Soviet Commander's New Duties , S.Stanković, OSA-RFE
 Yugoslav Leader Says Security Service Has No Political Role , S.Stanković, OSA-RFE

1984